Sankt-Peterburg madhiyasi. Sankt-Peterburg madhiyasi — Rossiya Federatsiyasi tarkibiga kiruvchi Sankt-Peterburg shahrining rasmiy davlat ramzi hisoblanadi. 2003-yil 13-mayda Sankt-Peterburg dumasining 165-23-sonli „Sankt-Peterburgning rasmiy ramzlarining batafsil tavsifi va ulardan foydalanish tartibi toʻgʻrisida“gi qonuniniga koʻra yangi tahrirda qabul qilingan. 23-aprel kuni Sankt-Peterburg Qonunchilik Assambleyasi tomonidan tasdiqlangan va Sankt-Peterburg gubernatori tomonidan imzolangan. Faktlar. 1. Aleksandr Gorodnitskiy Leningradning 250 yilligiga bagʻishlab „Bronza chavandozi“ baletidagi Reyngold Glier musiqasiga madhiya yozgan. 2. Madhiya rasmiy jihatdan 2003-yilgacha soʻzsiz ijro etilgan. 3. 2002-yilda Sankt-Peterburg Qonunchilik Assambleyasi shahar madhiyasi yangi matni uchun tanlov eʼlon qildi. 2002-yil 24-oktyabrda tanlov hakamlar hay’ati qarori bilan Oleg Chuprov matnini gʻolib deb topdi. 4. 2002-yil 17-dekabrda V.A.Tyulpanov boshchiligidagi komissiya madhiyaning tanlangan variantini tasdiqladi. Tegishli qonun Qonunchilik Assambleyasi tomonidan 2003-yil 23-aprelda qabul qilingan. 5. 2003-yil 13-mayda qonun Sankt-Peterburg gubernatori tomonidan imzolandi. Mualliflar. Matn muallifi shoir Oleg Chuprov hisoblanadi. Musiqasi Reyngold Glierga tegishli. Shaharning norasmiy madhiyalari. Quyidagi madhiyalar shaharning norasmiy madhiyalari hisoblanadi. 1. „Vechernyaya pesnya“ — Aleksandr Churkin soʻzi va musiqasi Vasiliy Solovyov-Sedoy 2. „Atlanti“ — Aleksandr Gorodnitskiyning 1963-yilda yozilgan qoʻshigʻi. Bugungi kunda shaharning bir qancha bayram tadbirlarida ijro qilinadi. Shuningdek, Rossiya Federatsiyasida uchta shahar oʻz madhiyasiga ega boʻlib, Sankt-Peterburg madhiyasi shular qatorida turadi.